
IMI ნMM/II0M#ტL |0VILM#L 06 L/MVV: “L#MVV #Mნ V/0LLჩ“ 


აგრესიის საპასუხოდ ინტიმურ პარტნიოლრზე 
აუცილებელი მოგერიებით ძალადობის 
კრიმინალიზება. ცუდი კანონი თუ მანკიერი 
სისხლის სამართლის პრაქტიკა? 


თამარ გეგელია 
სამართლის დოქტორი, კავკასიის უნივერსიტეტის აფილირებული ასოცირებული პროფესორი 


საკვანძო სიტყვები: აუცილებელი მოგერიება, ნაცემი ქალი, დისკრიმინაცია 


შესეუველი 


აუცილებელი მოგერიების გამართლება 
მრავალი მიდგომითაა ახსნილი ფილოსოფია- 
სა თუ სამართლის თეორიაში, მათ შორისაა: 
კონსეკვენციალიზმი, ორმაგი ეფექტისა და 
სხვა დოქტრინები: წინამდებარე სტატიაში 
მხარდაჭერილია მოგერიების გამართლება 
ადამიანის უფლებების დაცვის არგუმენტით. 
ადამიანს აქვს სიცოცხლის, თავისუფლების, 
ღირსების და სხვა ფუნდამენტური უფლებე- 
ბი, შესაბამისად, აქვს უფლება – დაიცვას ის 
აგრესიისგან. ეს უფლება აქვს იმიტომ, რომ 
ადამიანია და ამ უფლებას მას ვერავინ წაა- 
რთმევს. აგრესიისგან თავდასაცავად ადამია- 
ნისთვის აუცილებელი თავდაცვის წართმევა 
იგივეა, რომ ადამიანი ისჯებოდეს წყლიდან 
ამოყვინთვისა და ჰაერის ჩასუნთქვის გამო. 
სწორედ ასეთი მძლავრი ინსტინქტითაა ნა- 
კარნახევი ადამიანის ძალისხმევა დაიცვას 
თავი აგრესიისგან, რომელიც მისი დასახი- 
ჩრებისკენ, განადგურებისკენ ან დამცირების- 
კენაა მიმართული. აუცილებელი მოგერიების 
საზღვრების სწორი და თანმიმდევრული გან- 


1 აუცილებელი მოგერიების გამართლებიის თეორიე- 
ბისთვის იხ. L6CVCIICI, L. (2006). IIIIIიფ Iი 56I” 06I6ი00, 
43-68. 


მარტება მნიშვნელოვანია სამართლებრივი 
უსაფრთხოებისთვის, ნორმის ზუსტი ცოდნა 
აბსოლუტურად აუცილებელია როგორც მო- 
მგერიებლისთვის, ასევე, ძალადობის ინიცი- 
ატორისთვის. პირველმა უნდა იცოდეს – რა 
ძალით და ინტენსივობით აქვს აგრესორის 
წინააღმდეგ მოქმედების უფლება, იცოდეს 
– რისთვის დაისჯება და რისთვის არა, რათა 
თავდაცვის დროს იყოს გაბედული და თავდა- 
ჯერებული; ხოლო მეორესთვის მნიშვნელო- 
ვანია, რადგან მან უნდა იცოდეს, რომ მისგან 
გამოწვეული აგრესია მასვე ავნებს, შესაძლოა 
მისი სიკვდილითაც დასრულდეს და ამისთვის 
არავინ დაისჯება. სამართალი აგრესორს ეუბ- 
ნება, რომ არ გაბედო მასიური ანდა ინტენ- 
სიური ძალის გამოყენება, რადგან შეიძლება 
უკან დაგიბრუნდეს. კანონი ასევე აფრთხილე- 
ბს აგრესორს, რომ მომგერიებლის გვერდში 
დგას სამართალი, მას აძლიერებს და თავს არ 
უხრის აგრესიას და უწესრიგობას. 
წინამდებარე სტატიაში განხილულია აუ- 
ცილებელი მოგერიება ოჯახური ძალადობის 
კონტექსტში. ზოგადად ქართულ რეალობაში, 
მოგერიების საზღვრები ვიწროდ განიმარტე- 
ბა, თუმცა როდესაც თავდაცვითი ძალადობა 
ოჯახში ხდება, როდესაც აგრესორი ინტიმური 
პარტნიორია, ხოლო მომგერიებელი – ქალი, 

უკანასკნელი კიდევ უფრო მეტ ბარიერს აწყდე- 
ბა მართლმსაჯულებისას, რასაც გენდერული 
სტერეოტიპები და ოჯახური ძალადობის მი- 
მართ ტრადიციული ხედვები განაპირობებს. 
საქართველოში ფემიციდის კუთხით მძიმე 
მდგომარეობაა,? ქალებს კლავენ ინტიმური პა- 
რტნიორები, მკვლელობის წინარე ისტორიები 
ერთმანეთის მსგავსია.ქალები მიმართავენ პო- 
ლიციას ძალადობისგან დაცვის მოთხოვნით, 
მაგრამ – უშედეგოდ. ასევე, ბევრია ისეთი შემ- 
თხვევა, როდესაც ქალი კვდება პარტნიორის 
საშტატო იარაღით ანუ აგრესორი პოლიციის 
თანამშრომელია, რამაც განაპირობა სისტემის 
არაეფექტიანობა – დაეცვა ქალი მოძალადის- 
გან. ასეთ შემზარავ რეალობაში, სადაც ქალს 
მოძალადე პარტნიორისგან არ იცავს სახელ- 
მწიფო, ვისი ვალდებულებაცაა ეს, მოგერიების 
უფლების შეზღუდვა სახელმწიფოს მხრიდან 
სიცოცხლის და ფიზიკური ხელშეუხებლობის 
დაცვის ვალდებულების კიდევ ერთი დარღვე- 
ვაა. ამ რეალობაში სასამართლოს მხრიდან 
მოგერიების უფლების სწორი და თამამი გან- 
მარტება აუცილებელია, ერთი მხრივ, მოძალა- 
დის დასასუსტებლად და მეორე მხრივ, მომგე- 
რიებლის გასაძლიერებლად. 

ქართულ რეალობაში ოჯახური ძალადობის 
გატრივიალურებით და მისი პირად სივრცეში 
დატოვებით, ქალებს (ტირანი ქმრის/პარტნი- 
ორის აგრესიის თმენის დავალდებულებით) 
მეტი ბარიერები ექმნებათ, რათა სამართალს 
მიაღწიონ.ყოველივეს აკადემიური ტექსტებიც 
უმაგრებდა ფესვებს. ძველი გერმანული დოე- 
ტრინის მიხედვით, ქალს მოგერიების უფლე- 
ბა ეზღუდებოდა ე.წ. სოციალურ-ეთიკური ნო- 
რმებით, თუკი აგრესორი ოჯახის წევრი იყო. ამ 
მიდგომით, ქალს ძალადობა უნდა ეთმინა ან 
სახლიდან წასულიყო.“ დღეს ეს პოზიცია გერ- 
მანულ დოქტრინაშიც გაკრიტიკებულია, ისევე, 


2 იხ. ფემიციდხზე ომბუდსმენის მონიტორინგის ანგა- 
რიშები წლების მიხედვით ი(იLL905://0თხსძ5ომი. 
98/960/201117012751მიყმ5ხნ6ხ! |ბოლო წვდომა: 
01.09.2022| 

3 აღნიშნულთან დაკავშირებით ყველახე გახმაურებუ- 
ლი საქმეებია სალომე ჯორბენაძისა და მაკა წივწი- 
ვაძის ფემიციდის საქმეები. IMIMIნLI07წ V. Cნ0ჩCIV 
(M0ნIIღCღმხიი ი0. 33056/17), 08.10.2021; საქმე „V და 8 
საქართველოს წინააღმდეგ“ (საჩივარი M973975/16), 
10.05.2022. 

4 ისტორიული ანალიწზისთვის იხ. ჩსხხ6., M., LM6-იI6, I. 
(2014). #C0.0მLმLIV6 /#00I0მCჩ, 0XI0CIძ VიIV6L5ILV ჩI655, 
418-419. 


როგორც ქართულ დოქტრინაში," მაგრამ, რო- 
გორც ჩანს, ქართულ ცნობიერებაში, პრაქტი- 
კოს იურისტებში ის კვლავ იჩენს თავს. 

ამ სტატიაში განხილული საქმეები იმ რე- 
ალობას აღწერს, რომ ქართული სისხლის 
სამართლის მართლმსჯულება აუცილებელი 
მოგერიების ვიწრო განმარტებით ძალადო- 
ბის ინიციატორებს/აგრესორებს აძლიერებს. 
სტატიაში განხილულია ოჯახური ძალადობის 
კონტექსტში ჩადენილი აგრესიის საპასუხოდ 
ქალი პარტნიორის თავდაცვითი შემთხვევე- 
ბი. საქმე, სადაც ქალი, მართალია, გამართ- 
ლდა პარტნიორისთვის ჯანმრთელობის მძიმე 
დაზიანების მიყენებისთვის, თუმცა პროკურო- 
რმა საკასაციო ინსტანციამდე იჩივლა,რომის 
დასჯილიყო. სხვა საქმეში, ქალი, რომელმაც 
მოკლა პარტნიორი ნაჯახის ჩარტყმით, მანა- 
მდე, როცა მის გაუპატიურებას ცდილობდა, 
დაისაჯა. საქმის ანალიზით ისე ჩანს, თითქოს 
სასამართლოსთვის სქესობრივი ხასიათის ძა- 
ლადობა უმნიშვნელო ქმედებაა, მის მიმართ 
მასობრივი ძალის გამოყენებას სამართალი 
არ ამართლებს, რაც სწორი არაა. სტატიაში 
მოცემული იქნება საქმეების ანალიზი და კრი- 
ტიკა აუცილებელი მოგერიების საზღვრების 
ხელახლა გასააზრებლად, რაც თითოეული 
მოქალაქის ინტერესშია. 


1. უეგრესორის ზურგიდან 
დეჭრე ერთმნიშვნელოვნად 
შურისძიებით ჩადენილი 
ძელაეადობაა თუ კონტექსტს 
გააჩნია? 


ამ კითხვაზე საერთო სასამართლომ კო- 
ნტექსტის ანალიზით უპასუხა და გაამართლა 
ქალი ბრალდებულის ქმედება, რომელმაც უკა- 
ნა მხრიდან ბეჭის არეში დაყრა აგრესორი პა- 
რტნიორი. წინამდებარე თავი შეეხება მანკიერ 
პრაქტიკას, თუ როგორ ამრუდებს პროკურატუ- 
რა მოგერიების უფლების საზღვრებს. საქმე კა- 
რგი პრეცედენტია სასამართლოს მნიშვნელო- 
ვანი განმარტებების თვალსაზრისითაც, რაც 
დაცვის მხარეს სხვა საქმეებში გამოადგება, 
მით უმეტეს, რომ ეს საქმე საქართველოს უზე- 
ნაესმა სასამართლომაც განიხილა. 


5 ტურავა, მ. (2011). დანაშაულის მოძღვრება, თბილი- 
სი: მერიდიანი, 366-367. 

1.1. ფაქტობრივი გარემოებები 


ნ.გ. (მომგერიებელი) ცხოვრობდა ნაქირა- 
ვებში პარტნიორ კაცთან (კ.შ) და შვილებთან 
ერთად, რომელთაც სხვა მამა ჰყავდათ. ახალი- 
წლის დღეს ბავშვებს მამასთან დალაპარაკე- 
ბა მოუნდათ, ნ.გ-მ შეასრულა მათი თხოვნა და 
ყოფილ ქმარს დაურეკა. ამით გაღიზიანდა კ.შ. 
მან, დასჯის მიზნით, ყელში წაუჭირა ხელები 
ნ.გ-ს და ახრჩობდა. ქალი ხროტინებდა და ისე 
ცუდად იყო, გული მისდიოდა. მან მოახერხა 
და სახე ჩამოკაწრა მოძალადეს და ასე გაითა- 
ვისუფლა თავი პირველ ეპიზოდში, მაგრამ ის 
კვლავ დაიყირა აგრესორმა, ოთახიდან გაქცე- 
ვის საშუალება არ მისცა, ლოგინზე დააგდო და 
მეტი სისასტიკით დაუწყო მოხრჩობა. ამ დროს 
ქალმა ძალა მოიკრიბა და ბავშვებს სთხოვა, მე- 
ზობლისთვის დაეძახათ საშველად. მეზობელი 
იმავე სახლში, სხვა ოთახში ცხოვრობდა. იგი 
შემოვარდა ოთახში და აგრესორი ქალს მოარი- 
და. ამ პერიოდში ქალმა ,112“-ზე დარეკა, თუმცა 
პოლიცია იგვიანებდა. მალე მეზობელი თავის 
ოთახში დასაძინებლად გავიდა. მას შემდეგ, 
რაც კ.შ-მ სამზარეულოში ნ.გ. მარტო დაიგულა, 
ისევ შევიდა მასთან მუქარითა და ლანძღვა-გი- 
ნებით, ხელები ყელისკენ ჰქონდა მომართული, 
რომ კვლავ მოეხრჩო,იმუქრებოდა, რომ მოკლა- 
ვდა. ქალმა უბიძგა მას, რის შედეგადაც აგრესო- 
რი წაბორძიკდა და ნახევრად შებრუნდა მისგან. 
სწორედ ამ დროს, ქალმა დასტაცა ხელი დანას 
და დაარტყა აგრესორს, იმის შიშით, რომ როცა 
იგი წონასწორობას აღიდგენდა, მეტი აგრესიით 
შეუტევდა და თავს ვეღარ დაიცავდა, რადგან 
სულ მარტო იყო. 

პროკურორმა ნ.გ-ს ბრალი წაუყენა 11, 117 
მუხლით (ჯანმრთელობის განზრახ მძიმე და- 
ზიანება ჩადენილი ოჯახის წევრის მიმართ) 
და საკასაციო ინსტანციამდე იბრძოლა ბრა- 
ლდების მხარდასაჭერად,7 მისთვის არ იყო 
დამაკმაყოფილებელი სასამართლოს არგუ- 
მენტები ქმედების აუცილებელი მოგერიებით 
გამართლებასთან დაკავშირებით. 

არადა, დადასტურებული ფაქტები იმდე- 
ნად აშკარად მიუთითებს აუცილებელი მოგე- 
რიების მდგომარეობაზე და მომგერიებლის 
მიერ თანაზომიერი ძალის გამოყენებაზე, 
სივრცე როგორ რჩება განსხვავებული შეფა- 


6 საქართველოს უზენაესი სასამართლოს 2კ-877 აპ.-20 
განაჩენი, 29 მარტი 2021. 


სებისთვის, ესაა გასაკვირი. ნ.გ-ს ქმედებას, 
ბეჭში ზურგის მხრიდან დაყრას, კ.შ-ს სიკ- 
ვდილი რომც გამოეწვია, მაინც უნდა გამა- 
რთლებლიყო, რადგან სიცოცხლისთვის და 
ჯანმრთელობისთვის მზარდი საშიშროების 
აგრესიის შესაჩერებლად მკვლელობაც მა- 
რთლდება. პირველ ეპიზოდშივე რომ დაეჭრა 
ნ.გ-ს აგრესორი, ასევე გამართლებული იქნე- 
ბოდა. სამართალი არ ითხოვს მართალი ადა- 
მიანისგან გაქცევას, თავდაცვისთვის სარისკო 
მსუბუქი საშულების გამოყენებას. ამდენად, 
სასამართლომ სწორად შეაფასა ვითარება, 
მან ხაზი გაუსვა საფრთხის იმწუთიერებას, 
რომ მართალია, აგრესორს მომგერიებლისგან 
შემობრუნებულ პოზაში მოხვდა დანა, მაგრამ 
შემობრუნება სულაც არ ნიშნავდა საფრთხის 
განეიტრალებას, ის მხოლოდ წაბორძიკდა, 
რამაც დროებით შეუშალა ხელი აგრესიას. მო- 
სამართლემ, ასევე, ხაზი გაუსვა გარემოებას, 
რომ ნ.გ., ფიზიკური შესაძლებლობიდან გამო- 
მდინარე, დანის გარეშე თავს ვერ დაიცავდა 
და თავდაცვითი ძალაც თანაზომიერად შეა- 
ფასა. ქმედება, ასევე, თავდაცვით იყო მოტი- 
ვირებული და არა შურისძიებით. 

ამ საქმესთან დაკავშირებით კიდევ ერთ 
გარემოებაზე უნდა გამახვილდეს ყურადღება. 
კ.შ. ახრჩობდა ნ.გ-ს, დახრჩობა პარტნიორი 
ქალის დასჯისა და კონტროლის სასტიკი ფო- 
რმაა, რომელსაც ხშირად მიმართავენ ოჯახში 
მოძალადე კაცები” ამ და სხვა საქმის პროკუ- 
რორები დახრჩობას შეუსაბამოდ მსუბუქი ნო- 
რმით აფასებენ, სსკ-ის 126' ან 126 მუხლით, ანუ 
ძალადობად!?ზ, მაშინ როცა დახრჩობა სიცო- 
ცხლისთვის საფრთხის შემქმნელი ქმედებაა 
და ის ან 117-ე მუხლით (ჯანმრთელობის მძი- 
მე დაზიანება) ან, როდესაც დასჯის მოტივით 
ხდება, როგორც ეს განხილულ საქმეში იყო, 
წამებად (მუხ. 144') უნდა შეფასდეს. განზრახ- 
ვის დადგენის შემთხვევაში შესაძლებელია 
მკვლელობის მცდელობად შეფასებაც (მუხ. 
19, 109), ინტიმური პარტნიორის ზეაგრესიუ- 
ლი და საშიში ქმედება შეუსაბამოდ მსუბუქად 
ფასდება, ხოლო ამ ძალადობის მსხვერპლი 
ქალის თავდაცვითი ძალადობა აგრესორის 


7 გეგელია, თ. (2021). არა-ფატალური დახრჩობა ოჯა- 
ხური ძალადობის კონტექსტში, კავკასიის უნივერსი- 
ტეტის პერიოდული გამოცემა, სტატიების კრებული, 
M2. 

8 იხ. საქართველოს უზენაესი სასამართლოს განჩინე- 
ბა 2კ-640აპ.-21, 09.09.2021. 

წინააღმდეგ, შეუსაბამოდ მკაცრად, როცა აშ- 
კარაა, რომ ის გამართლების საზღვრებს არ 
გასცდენია. ყოველივე აღნიშნული მიუთითებს 
დისკრიმინაციულ მართლმსაჯულებაზე და იგი 
შესაცვლელია. 


ლდ. ურის თუ ურაე 
გამერთლებული მკვლელობა 
უუცილებელი მოგერიებით 
გაუპატიურებისბგან 
თავდასაცავად? 


წინამდებარე თავი შეეხება მეორე საქმეს 
სასამართლო პრაქტიკიდან, სადაც მომგერიე- 
ბელი დაისაჯა ინტიმური პარტნიორის მკვლე- 
ლობისთვის, რომელიც ჩაიდინა გაუპტიურე- 
ბისგან თავის დასაცავად. კრიტიკული ანალიზი 
სწორედ აუცილებელი მოგერიების ვიწრო სა- 
მოსამართლო განმარტებას მიემართება. 


2.1. ფაქტობრივი გარემოებები 


რუსთავის საქალაქო სასამართლოს გა- 
დაწყვეტილებაში ვკითხულობთ: „,Iაგჩესოჩი|) 
სისტემატუჩალ, მათ შოჩის ალკოჰოლუჩი თჩო- 
ბისას, სიტყვიეჩ ლა ფიზიკუჩ შეუჩაცხყოფას 
აყენებია მეუღლეს. ემუქჩებოძა ჩოგოჩც მისი, 
ასევე შვილების მოკვლით. ახოჩციელებია Iცო- 
ლის) მიმაჩთ სხვალასხვა სქესობჩივ ძალა0ობ- 
ჩივ ქმელებებს (აიძულებლა 0ემყაჩებინა მასთან 
სქესობჩივი კავშიჩი |...) მათ შოჩის მციჩეწლო- 
ვანი შვილების თანიასწჩებით); 2016 წელს I...I 
0ეეკემბჩის ღამეს, მოჩიგი მსგავსი ქმერძებების 
განხოჩციელების მც0ელობისას, ძლიეჩი სულიეჩი 
აღელვების – ფიზიოლოგიუჩი აფექტის მიგომა- 
ჩეობაში მყოფმა Iმომგეჩიებელი|! ნაჯახით სა- 
ხის აჩეში ჩამძენჯეჩმე ილაჩტყმით განზჩახ მოკ- 
ლა მეუღლე I|აგჩესოჩი)!“.? 

სასამართლომ ამ ქმედებისთვის ბრალ- 
დებული დასაჯა ძლიერი სულიერი აღელვე- 
ბის მდგომარეობაში ჩადენილი მკვლელო- 
ბისთვის (მუხ. 111). აუცილებელ მოგერიებაზე 
ან მოგერიების ფარგლების გადაცილებით 
მკვლელობაზე არც კი უმსჯელია. 


9 რუსთავის საქალაქო სასამართლოს 2017 წლის აპ- 
რილის განაჩენი. (საჯარო ინფორმაციის გამოთხო- 
ვის განცხადება # 303, 9 მარტი 2020). 


აღწერილი ფაქტების მიხედვით, ქმარი 
სისტემატურად ძალადობდა ცოლზე და შვი- 
ლებზე. ცოლის მიმართ ჩადიოდა სქესობრივი 
სახის ძალადობას, მისი თანხმობის გარეშე, 
ამასთან, მუქარის და ძალადობის გამოყე- 
ნებით ამყარებდა სქესობრივ კავშირს და ეს 
ხდებოდა გამუდმებით. სასამართლოს თქმით, 
ერთ-ერთი მორიგი ძალადობრივი ეპიზოდის 
დროს, ე.ი. როდესაც აგრესორი ისევ ცდილობ- 
და ცოლის გაუპტიურებას, უკანასკნელმა ნაჯა- 
ხი რამდენჯერმე ჩაარტყა სახეში მოძალადე 
ქმარს და მოკლა იგი. გადაწყვეტილებაში არა- 
ფერი წერია ნაჯახის მოქნევის სიმძლავრე- 
ზე, არც იმაზე, რომელი დარტყმა იყო სასიკ- 
ვდილო. სასამართლოს არ უმსჯელია, ერთი 
დარტყმა იყო თუ არა საკმარისი მოძალადის 
გასანეიტრალებლად, ასევე, არ განუმარტა- 
ვს „რამდენჯერმე“ რამდენი დარტყმაა – ორი, 
სამი თუ უფრო მეტი? ამ კითხვებზე პასუხის 
არარსებობის პირობებში ეჭვი ბრალდებულის 
სასარგებლოდ უნდა გადაწყდეს. გამოდის, 
მომგერიებელს აგრესორის გასანეიტრალებ- 
ლად დასყვირდა ნაჯახის რამდენჯერმე მოქნე- 
ვა, ძლიერად ვერ ურტყამდა ფიზიკური მონა- 
ცემების გამო, აგრესორი ნაჯახის პირველივე 
მოქნევით არ გაჩერებულა, დრო კი არ იცდიდა 
მომგერიებლის სასარგებლოდ. 

საქმეში დამტკიცებულად მიჩნეული 
ფაქტობრივი გარემოებები მიუთითებს, რომ 
ცოლი იყო სისტემატური ძალადობის მსხვე- 
რპლი და უშუალოდ აგრესორის მკვლელობის 
დროსაც, იმყოფებოდა აუცილებელი მოგერიე- 
ბის მდგომარეობაში, რა დროსაც მოკლა მოძა- 
ლადე. მკვლელობის გამართლებისთვის ყვე- 
ლა აუცილებელი ობიექტური და სუბიექტური 
ნიშანი სახეზეა, მიუხედავად ამისა, მომგერი- 
ებელი დაისაჯა მოძალადე ქმრის მკვლელო- 
ბისთვის. თუ კითხვები მოგერიების ფარგლებ- 
თან დაკავშირებით არსებობდა, აუცილებელი 
იყო მისი განხილვა და ქმედების სსკ-ის 113-ე 
მუხლით შეფასება, თუმცა სასამართლოს მო- 
გერიების მდგომარეობა საერთოდ არ დაუ- 
შვია. პროცედურული ბარიერი იმისთვის, რომ 
მას მოგერიებით ქმედების გამართლებაზე 
ემსჯელა, არ არსებობდა, რადგან ეს შეფასება 
ბრალდებულის მდგომარეობას არ ამძიმებ- 
და. საქმეში აშკარაა, რომ ქალს მოგერიების 
ფარგლებისთვის არ გადაუცილებია. ის მოძა- 
ლადეზე ფიზიკურად სუსტი იყო, ყოველთვის 

მარცხდებოდა მასთან ორთაბრძოლაში და 
მუდმივად ემორჩილებოდა ძალადობას. ასეთ 
პირობებში მას რა გარანტია უნდა ჰქონოდა, 
რომ ნაჯახის ერთი ჩარტყმა, თან არა სახეში, 
არამედ სხეულის სხვა ნაწილში, საკმარისი 
იქნებოდა საფრთხის გასანეიტრალებლად? 
კანონი მოძალადის დასანდობად ჩვენგან არ 
მოითხოვს არაგონივრული რისკების გაწე- 
ვას. ასევე, არ ვიცით, აგრესორი და მომგერი- 
ებელი რა პოზიციებში იყვნენ, იქნებ სულაც 
მოუწია სახეში ჩარტყმა, რადგან მხოლოდ 
ეს იყო შესაძლებელი მისთვის. ამასთან აღ- 
სანიშნავია, რომ თავდაპირველად საქმე და- 
კვალიფიცირდა სსკ-ის 108-ე მუხლით და იგი 
მხოლოდ იმიტომ შეცვალა პროკურორმა, რომ 
საქმეს დაემატა სასამართლოს ფსიქიატრი- 
ულ-ფსიქოლოგიური ექსპერტიზის დასკვნა, 
რაც ადასტურებდა, რომ ქმედების ჩადენის 
დროს ბრალდებული იმყოფებოდა ფიზიოლო- 
გიური აფექტის მდგომარეობაში, „რა დროსაც 
სრულად ვერ აკონტროლებდა საკუთარ ქმე- 
დებას“. გამოდის, ასეთი დასკვნის არარსებო- 
ბის პირობებში, მომგერიებელი უმკაცრესად 
დაისჯებოდა ქმედებისთვის, რომელიც მისი 
უფლებით იყო მოცული. შემთხვევა რომ გა- 
დავაკეთოთ, სადაც ცოლმა ქმარი მოკლა ძა- 
ლადობის შემდეგ, თუმცა მალევე, ასეთ ვითა- 
რებაში იქნებოდა სწორი სსკ-ის 111-ე მუხლის 
გამოყენება, მაგრამ ამ საქმეში საფრთხე, რის 
გასანეიტრალებლადაც მომგერიებელმა ძალა 
გამოიყენა, მიმდინარე იყო. 

სსკ-ის 28-ე მუხლი აუცილებელი მოგერიე- 
ბის არსს განსაზღვრავს, იგი სახელდებით არ 
ჩამოთვლის, თუ რა სამართლებრივი ინტე- 
რესის დაცვაა შესაძლებელი თავდაცვითი 
მოქმედებებით, თუმცა საკუთრების უფლება- 
ზეც რომ ვრცელდება, ამაზე წერია კანონში, 
საიდანაც ლოგიკურად გამომდინარეობს სხვა, 
მასზე უფრო მნიშვნელოვანი სიკეთეთა მოა- 
ზრება, მისი ქოლგის ქვეშ. 28-ე მუხლის განმა- 
რტების მიხედვით, სიკეთეთა თანაფარდობა, 
ისევე როგორც დაზიანებათა თანაფარდობა, 
არაა აუცილებელი მოგერიების გამართლე- 
ბისთვის, კანონმდებელი ასეთ შემთხვევში 


10 გამყრელიძე, ო. (2002). სს1-ის 113-ე მუხლის კომე- 
ნტარი. წიგნში: დანაშაული ადამიანის წინააღმდეგ, 
თბილისი: საქართველოს მეცნიერებათა აკადემიის 
სახელმწიფოსა და სამართლის ინსტიტუტი, 75; ტუ- 
რავა, მ. (2011). დანაშაულის მოძღვრება, თბილისი: 
მერიდიანი, 344. 


მითითებას გამოიყენებდა, როგორც ეს სხვა 
მსგავს ნორმებში აქვს დაცული, მაგ. უკიდურე- 
სი აუცილებლობა (მუხ. 30). 

საკამათოა, თუ რომელი ინტერესის დაცვის 
მოტივით იქნება შემოსაზღვრული აგრესორის 
მკვლელობა. საკუთრების დაცვასთან დაკავ- 
შირებით, მკვლელობის გამართლება საკამა- 
თოა, თუმცა ქართულ აკადემიურ ტექსტებში, 
მისი გამართლება მიღებულია გარკვეული და- 
თქმებით, მაგ. ქონების სასიცოცხლო მნიშვნე- 
ლობაზე მითითებით და სხვა. რაც შეეხება 
თავისუფლების (მაგ. თავისუფლების უკანონო 
აღკვეთის დროს), სქესობრივი ავტონომიის 
(გაუპატიურების დროს), სიცოცხლის, ჯანმრ- 
თელობის, ღირსების (მაგ. წამების დროს) და- 
საცავად აგრესორის მკვლელობა (თუ მოგერი- 
ების გამართლების სხვა პირობები დაცულია) 
გამართლებულია. აუცილებელი მოგერიე- 
ბით ვერ გამართლდება ქმედება, თუკი სამა- 
რთლებრივი სიკეთის დასაცავად იმაზე გაცი- 
ლებით დიდი სიკეთე ხელყო მომგერიებელმა, 
ვიდრე დაიცვა. აქ ხაზგასასმელია, რომ რის 
დაზიანებასაც ხელმყოფი ცდილობდა, უმნიშ- 
ვნელო უნდა იყოს. ამის მაგალითად ვაშლის 
ქურდობისთვის ადამიანის მკვლელობა მოჰ- 
ყავთ ხოლმე აკადემიურ ტექსტებში, ასეთი 
მკვლელობა არ არის გამართლებული. 

გაუპატიურებისგან თავდაცვის მიზნით 
აგრესორის მკვლელობა გამართლებულია ქა- 
რთულ აკადემიურ ტექსტებში, განსხვავებული 
აზრი ამ თვალსაზრისით არ მოიძებნა. გაუ- 
პატიურება ხელყოფს ადამიანის სქესობრივ 
თავისუფლებას და მის ღირსებას. გაუპატი- 
ურება მძიმე დანაშაულია, ის ადამიანის და- 
მცირების, მისი გასაგნების ყველაზე სასტი- 
კი ფორმაა, ამიტომ ლოგიკურია და ძალიან 


11 ჯიშკარიანი, ბ. (2016). დანაშაული ადამიანის წინააღ- 
მდეგ, 70-71; გამყრელიძე, ო. (2002). სსკ-ის 113-ე მუ- 
ხლის კომენტარი. წიგნში: დანაშაული ადამიანის წი- 
ნააღმდეგ, თბილისი: საქართველოს მეცნიერებათა 
აკადემიის სახელმწიფოსა და სამართლის ინსტიტუ- 
ტი, 75. 

12 ტურავა, მ. (2011). დანაშაულის მოძღვრება, თბილი- 
სი: მერიდიანი, 344; გამყრელიძე, ო. (2002). სსკ-ის 
113-ე მუხლის კომენტარი. წიგნში: დანაშაული ადა- 
მიანის წინააღმდეგ, თბილისი: საქართველოს მეცნი- 
ერებათა აკადემიის სახელმწიფოსა და სამართლის 
ინსტიტუტი, 76. 

13 თოდუა, ნ. (2019). სისხლის სამართლის კერძო ნაწი- 
ლი, წიგნი 1, თბილისი: მერიდიანი, 92-93; ტურავა, მ. 
(2011). დანაშაულის მოძღვრება, თბილისი: მერიდი- 
ანი, 344. 


“L/MVV #M6ნ VI0ILILჩ“ 


მართებული, მსხვერპლს ჰქონდეს უფლება, 
თადაცვის მიზნით, აგრესორი მოკლას კიდეც, 
თუ სხვა უფრო მსუბუქი საშუალებით გაუპა- 
ტიურების თავიდან აცილება ვერ მოხდებო- 
და ან სარისკო იყო. გაუპატიურებისგან თავის 
დასაცავად მკვლელობის გამართლება, ასე- 
ვე, მხარდაჭერილია უცხოენოვან აკადემიურ 
ტექსტებშიც და სასამართლო პრაქტიკაშიც.“ 

ქართული სისხლის სამართლის მარ- 
თლმსაჯულება კი, როგორც ჩანს, ამ მოსაზრე- 
ბას არ იზიარებს. რატომ? ქალის სქესობრივი 
თავისუფლება უმნიშვნელო სამართლებრივ 
ინტერესად მიაჩნია? თუ გაუპატიურებას აფა- 
სებს უმნიშვნელო ქმედებად? იქნებ იმიტომ, 
რომ მართლმსაჯულება ქმარს ანიჭებს შეფა- 
რულ იმუნიტეტს ცოლის გაუპატიურებისთვის? 
ასეთი მიდგომები მიუღებელი უნდა იყოს იუ- 
რისტისთვის. 

ამ სტატიის მიზნებისთვის მნიშვნელო- 
ვანია აღინიშნოს მკვლელობის ერთი საქმე, 
სადაც დაზარალებული ტრანსგენდერი ქალი 
იყო, მოძალადის ქმედება პირველმა და მეორე 
ინსტანციის სასამართლოებმა გაამართლეს 
აუცილებელი მოგერიებით, მიუხედავად იმი- 
სა, რომ დაზარალებულის სხეულზე არსებუ- 
ლი მრავლობითი ჭრილობები, სიტუაციის კო- 
ნტექსტის ანალიზი და მოწმეთა ჩვენებები, 
ბრალდებულის ჩვენების საპირისპიროზე მი- 
უთითებდა და არანაირი ეჭვი არ არსებობდა 
ბრალდებულის ვერსიის გასაზიარებლად.” სა- 
ქართველოს უზენაესმა სასამართლომ, საბო- 
ლოოდ, შეცვალა კვალიფიკაცია სწორედ იმ 
დამაჯერებელ მტკიცებულებებზე მითითებით, 
რატომაც არ იყო გასაზიარებელი აუცილებე- 
ლი მოგერიების ვერსია.5 ქვედა ინსტანცი- 
ის სასამართლოების მხრიდან მითითებულ 
საქმეში, მოგერიების უფლების შეუსაბამოდ 


14 იხ. LCV6CIICI, L. (2006). IIIIIიფ Iი 561” 0616ი00, 00. 143- 
158; წმხCმის, 1.(1981). LM0CთICIძნ Iი ჩ8500ი56 L0 /# 
ILიიგმL 01 ჩმ0608: /# Iჩ060/6VCმI ნXმოIიმს0ი 0 Lი6 MVIC 
01 IV05LICმL0ი, 11 60Iძ8ი CმL6 LI. L. M6VICVV, V0I. 11/ 
I55.3/7, 00. 945-980; MმძI15%ჩ, LI. 5. (1976). -165068CL ICI LII6 
მიძ M08ყმI!ძ 10L MIწიL5 Iი Lი6 CIIიიIიმI LმVV, CმIII0IიIმ LმVV 
ჩ6CVICVV, V0I.64/4, 0. 888. 

15 საქმის ანალიზისთვის იხ. საბი ბერიანის საქმის 
სამართლებრივი შეფასება. (2017). სოციალური სა- 
მართლიანობის ცენტრი. <ჩLL05://50CIმII0V5LIC6.0Lწ. 
898/Mმ/0I0ძV0CL5/5მხI-ხ8.Iმი!5-5მMიიI5-5მოიმ!LI6ხIIVI- 
5ი61მ56ხმ> |ბოლო წვდომა: 20.09.2022|. 

16 საქართველოს უზენაესი სასამართლოს განჩინება 
2კ-424აპ.-16, 30.12.2016. 


ფართო და მოგერების არსის საწინაღმდეგო 
განმარტება, როცა სხვა საქმეებში, სადაც თა- 
ვდაცვა აშკარად არის, მაგრამ ვიწროდ განმა- 
რტავენ და სჯიან ბრლდებულს,” გენდერული 
დისკრიმინაციით უნდა აიხსნას. 


დესკვნა 


ქართულ სასამართლო პრაქტიკაში შესამ- 
ჩნევია აუცილებელი მოგერიების საზღვრების 
დავიწროვების ტენდენცია, ეს ან მოგერიებით 
დაცული სამართლებრივი სიკეთის არასერიო- 
ზულობაზე მინიშნებით ან გამოყენებული ძა- 
ლის გადაჭარბებაზე მითითებით ხდება. არც 
სსკ-ის 28-ე მუხლის წაკითხვით და არც დოე- 
ტრინალური განმარტებიდან არ გამომდინა- 
რეობს აუცილებელი მოგერიების საზღვრების 
ამ ნიშნით დავიწროვების მოთხოვნა. აუცი- 
ლებელი მოგერიება შესაძლოა გამოირიცხოს 
მაშინ, თუკი დაცული სიკეთე უმნიშვნელო იყო 
დაზიანებულთან შედარებით, როგორც ეს ვა- 
შლის ქურდობის და მკვლელობის ურთიერთ- 
მიმართების დროსაა. წინამდებარე სტატიაში 
განხილული იყო გაუპატიურებისგან დაცვის 
დროს, აგრესორის მკვლელობის შემთხვევა. 
გაუპატიურებისგან დაცულია ადამიანის სქე- 
სობრივი თავისუფლება და ღირსება, ამ ღი- 
რებულებთა გატრივიალურება დაუშვებელია, 
მათი დაცვა, თუნდაც აგრესორის მკვლელო- 
ბით, ნებადართულია. 

სტატიაში ასევე განხილულ იქნა სხვა 
საქმეც, სადაც მომგერიებელი გამართლდა, 
მაგრამ არგუმენტები, რაც ბრალდების მხა- 
რეს ჰქონდა და რაზე დაყრდნობითაც მკვლე- 
ლობისთვის გასამართლებას უჭერდა მხარს, 
მნიშვნელოვანი იყო მისი კრიტიკული ანა- 
ლიზიც. მოგერიების დროს, არ არის გამორი- 
ცხული, აგრესორს თავდაცვითი ძალა ზურგი- 
დან მოხვდეს, რაც, აპრიორი, არ გამორიცხავს 
მოგერიების მდგომარეობას. მნიშვნელო- 
ვანია კონტექსტის ანალიზი და იმის ჩვენე- 
ბა, რომ აგრესია ჯერ არ იყო დასრულებული, 
რაც სტატიაში განხილულ საქმეში აშკარად 
სახეზე იყო. სასამართლომ ეს დაინახა და 


17 გეგელია, თ. (2022). აუცილებელი მოგერიების შე- 
ზღუდულად განმარტების გამო სასამართლო გადა- 
წყვეტილების კრიტიკა, სამართალი და მსოფლიო 8 
(3), 140-152. 


“L/MVV #Mნ VI0LILჩ“ 


ბრალდებული გაამართლა. პროკურატურის 
თუ სასამართლოს მიდგომებში, აუცილებელი 
მოგერიების ნორმის ვიწროდ განმარტების 
ტენდენციები, მაშინ როდესაც ის ოჯახური 
ძალადობის ფონზე ხდება, დისკრიმინაციულ 
მიდგომებზე მიანიშნებს, რაზეც მხოლოდ ეს 
ორი საქმე არ მიუთითებს, არამედ ბევრი სხვა 


ბიბლიოგრაფია: 


1 ჩსხხ8ი M., #M6LიL6, I. (2014). /# C0ი00მL8LIV6 /V0- 
0I0მCი, 0X0I9ძ VიIV6I5ILV 6I055. 

2. ჩმხიCმის, I. (1981). LL0თICIძ6 Iი ჩ6500ი50 L0 # 
1ი”6მL 0” M906: # Iი060ICVICმ! XმთIიმL0ი 01 1ი06 
ჩს)I6 01 I05LIICმხ0ი, 11 60Lძ8ი CმL0 ს. L. M6VICVV, 
V0L. 11/155.3/7. 

3. Mმ2015ჩ, LI. 5. (1976). M65060CL I0! LII6 მიძ ჩ68ყმ/ძ 
I0I MI9ი15 Iი Lი6 CIIიIიმ! LმVV, CმIIწ0IიI8 LმVV L6- 
VICVV, V0L.64/ 4. 

4. LCV6CIICL, L. (2006). IIIIIიდ Iი 56LL 0616იC0, 0Xჩი0I9 : 
0XL0Iძ სიIV6I5ILV ჩI655. 

5. გამყრელიძე, ო. (2002). დანაშაული ადამია- 
ნის წინააღმდეგ, თბილისი: საქართველოს 
მეცნიერებათა აკადემიის სახელმწიფოსა 
და სამართლის ინსტიტუტი; 

ნ6. გეგელია, თ. (2021), არა ფატალური დახრჩო- 
ბა ოჯახური ძალადობის კონტექსტში, კავკა- 
სიის უნივერსიტეტის პერიოდული გამოცემა, 
სტატიების კრებული 2. 

7. გეგელია, თ. (2022). აუცილებელი მოგერიე- 
ბის შეზღუდულად განმარტების გამო სასა- 
მართლო გადაწყვეტილების კრიტიკა 23/8(3). 

8. ლეკვეიშვილი, მ., თოდუა, ნ., და მამულაშვი- 
ლი, გ. (2019). სისხლის სამართლის კერძო ნა- 
წილი, წიგნი 1, თბილისი: მერიდიანი. 

მშ. ტურავა, მ. (2011), დანაშაულის მოძღვრება, 
თბილისი: მერიდიანი; 

10. ჯიშკარიანი, ბ. (2016). დანაშაულის ადამიანის 
წინაღმდეგ, თბილისი: იურისტების სამყარო. 

11. IMLIნLIნხ7წ V. 660Lჯ:CI/I (M00ICმხ0ი ი0. 33056/17), 
0810.2021. 

12 გ #M) 8 V. 0C6ნ0L:CIV/ 
73975 /16),10.05.2022. 

13. საქართველოს უზენაესი სასამართლოს 
2კ-877აპ.-20 განაჩენი, 29 მარტი 2021. 

14. საქართველოს უზენაესი სასამართლოს გან- 
ჩინება 2კ-640აპ.-21, 09.09.2021. 

15. საქართველოს უზენაესი სასამართლოს გან- 
ჩინება 2კ-424აპ.-16, 3012.2016. 

16. რუსთავის საქალაქო სასამართლოს 2017 
წლის აპრილის განაჩენი. 


(სიის-მხიი #0. 


კვლევაც. ფრაგმენტული გამონათება, რო- 
გორიც თბილისის საქალაქო სასამართლოს 
გადაწყვეტილება იყო, რითაც ქალი გამართ- 
ლდა, საკმარისი არაა მანკიერი რეალობის 


შესაცვლელად. მნიშვნელოვანია მეტი ძა- 
ლისხმევა მოსამართლეების მხრიდან. 


8IნLI0CLIL/MVLIV: 


1 ჩყსხხნი M., #M0LიL6, I. (2014). # C0Iი0მL8მLIV6 /ს0- 
ხI0მCი, 0X%Iძ სიIV6I5ILV ნI055. (Iი ნი§II5ჩ) 

2. ჩმხაCმის, |. (1981). L#0I0ICIძ6 Iი ჩ6500ი506 L0 # 
ჯიI0მL01 L82006: #Iი060I6LICმ! ”XმთIიმL0ი 01 Lი06 
ჩVI6 01 I0ს5LIICმLI0ი, 11 60L06ი C68მL8 ს). L. ”6CVICVV, 
V0L. 11/155.3/7. (Iი წიყII5ჩ) 

3. Mმ8ძ15ჩ, LI. 5. (1976). -6500CL L0I LII6 მიძ M6ყ9მIძ 
I0I LI9იL5 Iი 1ი0 CIIთIიმ! LმVV, CმII”0LიIმ LმVV ML6- 
VICVV, V0L.64/M#. (Iი ნიყII5ჩ) 

4. LCVCIICIL, L. (2006). IIIIIიდ Iი 56LL 86L8იC0, 0XL0I9 
: 0Xჩ0Iძ სიIV6L5ILV ჩI055. (Iი ნი§ყII5ჩ) 

5. CმიიLICIIძ7C, 0. (2002). 0წწ8იC6 /#§მIი5L Lი6 ჩ6(/- 
50ი, IხIII5I: Iი5VICLVL6 0 5LმL6 მიძ LმVV 01 1ჩ6 
C00Iწ9Iმი #Cმძ6MVV 0! 5CI6იC05, 

6. C69CLIმ, I. (2021). M0ი-”მLმ! 5LმიყყIმL0ი Iი Lი8 

ჩ6II09ICმ! ნძIL0ი, C0!|6CL0ი 01 /IVICI65, V0L. 2. 
(Iი 600(თ18ი) 

7  C09CLIმ, I. (2022). CIILLCI5თ 01 Lჩ6 IV9ICIმL ჩ6- 
CI5I0ი ძს6 L0 1ჩ68 LIთIL8ძ0 ჩ6ჩიILV0ოი 0 56LL-ჩ6- 
”86ი56 23/8 (3). (Iი 6C60Iწ918ი) 

8. L6MV6CI5ჩVII, M., MმიიVIმ5ჩVIII, C., I0ძVყმ, M. 
(2019). ჩმILCVIმL ჩმIL 01 CIIიიIიმ! LმVV, 800 1, 
IხIV5I: M6II018იI. (Iი 660(თ18ი) 

9 IVIმVმ, M. (2011). Lი6 80CLIIიC 01 CIIი26C, IხILI51: 
M06II0IმიI; 

10. |I5ნIმIIგი!, 8. (2016). 0წ8იC6 /#§მIი5L Lი6 ჩტ(/- 
50ი, IხIII5I: Iი6 VV0ILძ 0 LმVVV6(5. (Iი 660ILყ918ი) 

11. IILIნLI07წV. 6ნ0ჩCI/MI(CM00LICმL0ი ი0.33056/17). 
(Iი ნიყII5ჩ) 

